S.T.A.L.K.E.R.: Call of Pripyat

X-Ray 1.6 Engine

Hra beží na vylepšenom X-ray engine, ktorý nanovo podporuje DirectX 11. Call of Pripyat (platí aj pre predchádzajúce tituly) je však schopný využívať iba 2 jadra CPU.

Oblasti

Stalker: Call of Pripyat obsahuje 3 hlavné oblasti - Zaton (močiar), Jupiter (továreň Jupiter a stanicu Yanov) a Pripyat (východná časť mesta Pripjať). Medzi týmito 3 mapami možno ľubovoľne prechádzať (na rozdiel od predchádzajúcich titulov je to riešené pomocou navigátorov, ktorí vás za určitú sumu prevedú na inú mapu). Ďalej obsahuje 2 menšie samostatné oblasti - podzemný priechod z Jupitera do Pripyati a podzemné laboratórium X8, do ktorých hráča zavedie príbeh.

Frakcie

V hre je niekoľko základných frakcií: stalkeri, banditi, Sloboda, Povinnosť, Monolit, Armáda, vedci, žoldnieri.
V Zatone sú Stalkeri, ktorí sú vo vojne s Banditami; spoločne obývajú vrak lode Skadovsk. V okolí továrne Jupiter bojujú Stalkeri vs. Banditi a Povinnosť vs. Sloboda; títo sídlia v staničnej budove Yanov. Tá je neutrálnym územím podobne ako Skadovsk v Zatone. V Pripjati sa potom nachádza Armáda, ktorá je v konflikte s členmi monolitu. Hráč je na strane nezávislých Stalkerov a Armády, nemôže sa pridať k Povinnosti alebo Slobode, v tomto dieli možno iba pomôcť vybranej frakcií.

Mutanti

V jednotlivých oblastiach možno okrem nepriateľských jednotiek naraziť aj na večne hladných mutantov. Tí majú najrôznejšie podoby od malých potkanov (Tarbíci), cez relatívne neškodné Flaks až po ozajstných zabijakov ako je napr. Chiméra.

Príbeh

Hra začína v čase po predchádzajúcich dieloch - v auguste 2012. V úvode hry sa hráč dozvie, že ukrajinská armáda do Zóny poslala niekoľko vrtuľníkov, ktoré sa všetky za záhadných okolností zrútili. Hráč hrá postavu majora Degtareva a je vyslaný zistiť, čo sa stalo s vrtuľníkmi a preskúmať evakuačné miesta s cieľom nájsť tých, ktorí prípadne prežili. Hráč začína v lokácii Zaton, kde sa spriatelí so Stalkermi.

Freeplay

Po splnení poslednej misie sa hráč môže rozhodnúť či nasadne do evakuačného vrtuľníka alebo po výzve na odchod zvolí odpoveď Nie a hra pokračuje v tzv. Freeplay móde ďalej. Hráč potom má možnosť splniť niektoré vedľajšie misie, ktoré ešte nedokončil, získať niektoré ocenenia alebo sa len voľne túlať Zónou. Hru môže kedykoľvek ukončiť u ľubovoľného sprievodcu zvolením možnosti "Chcem opustiť zónu."

Konce

Ku koncu hry sa dá dostať mnohými spôsobmi a záverov (koncov) hry je veľa. Záleží napríklad na tom, či sa hráč pridá k Slobode či Povinnosti, či pomôže banditom alebo Fúzačovi (barman zo Skadovska), či nájde Oázu, atď...

Artefakty

Vo všetkých 3 hlavných oblastiach sa vyskytujú tzv. anomálie, čo sú miesta s priemerom cca 10-25 metrov, kde sa formujú artefakty. Tie možno pomocou detektorov nájsť a zobrať. Tieto artefakty môže hráč predať obchodníkovi alebo si ich nechať a využívať ich. Existujú 4 základné druhy anomálií: žiarové, chemické, elektrické a gravitačné. V hre sú 4 typy detektorov: Základný detektor Echo (ukazuje len vzdialenosť), pokročilý detektor Medveď (ukazuje smer), profesionálny detektor Veles (ukazuje presnú polohu artefaktu) a detektor Svarog (vylepšený Veles, ktorý navyše ukazuje anomálne častice).